બીજી બાજુ ક્રૂડ ઓઇલમાં ઘટાડો ભારતીય અર્થતંત્ર માટે મોટી રાહતના સમાચાર લઇને આવ્યો છે. તેના કારણે અનેક કંપનીઓના શેરમાં સારી તેજી જોવા મળી છે, જોકે કેટલાક સ્ટોક્સ પર નકારાત્મક અસર પણ પડી છે. અબાન ઓફશોર, જિંદાલ ડ્રિલિંગ, કેઇર્ન ઇન્ડિયા, દીપ ઇન્ડસ્ટ્રીઝ અને જીઇ શિપિંગ એવી કંપનીઓ છે કે જેના સ્ટોક્સ પર ક્રૂડ તેલના ભાવ ઘટાડાના કારણે ભારે ફટકો પડ્યો છે. માર્કેટ નિષ્ણાતોનું કહેવું છે કે જ્યાં સુધી ક્રૂડના ભાવમાં સારી રિકવરી જોવા ન મળે ત્યાં સુધી રોકાણકારોએ આ સ્ટોકથી બચવું જોઇએ, કારણ કે ક્રૂડ રિયલાઇઝેશનમાં ઘટાડાથી એક્સપ્લોરેશન સાથે સંકળાયેલી કંપનીઓના નફામાં મોટો ઘટાડો થવાની દહેશત છે.